สวัสดีค่ะ วันนี้แกงค์นัดไปทานอาหารที่ร้าน American Bar & Grill เป็นร้านอาหารสไตส์อเมริกัน ที่มีอาหารแนวอเมริกันและอาหารไทยด้วยนะคะ ส่วนเครื่องดื่มก็มีให้เลือกไม่มากแต่ใช้ได้เลย มีโปรฟรีเป็นวันๆ ด้วยนะคะ (จำไม่ได้ล่ะว่าสำหรับคุณผู้หญิงวันไหนแล้ว) และมีขนมที่เป็นเมนูแนะนำของร้านด้วยค่ะ วันนั้นที่ไปรู้สึกว่าจะสั่งกันเกือบทุกเมนูเลยค่ะ 555 ไม่ว่าจะเป็น

- ของทานเล่น เช่น ไก่ทอด เฟร้นฟรายด์ มีทบอล
- อาหารหนัก เช่น สเต็กวากิว เบอร์เกอร์
- อาหารไทย เช่น ผัดไทยกุ้งสด กะเพรา
- เครื่องดื่ม เช่น Lemon Soda, Black Soda, White Soda
- ขนม เช่น แอ๊ปเปิ้ลพาย

เมนูเป็นภาษาอังกฤษหมด พนักงานในร้านส่วนมากพูดอังกฤษด้วย แต่ไม่ยากค่ะ ส่วนอาหารรสชาติรวมๆ แล้วอร่อยใช้ได้ค่ะ แม้บางเมนูเค็มไปบ้าง แต่พอทานกับขนมปังก็พอดี 

ภายในร้านตกแต่งสไตส์อเมริกันยุค 60s และ เรโท มีที่นั่งทั้งในและหน้าร้าน อนาคตทางร้านจะทำชั้น 2 และ 3 เพิ่มด้วยค่ะ

การเดินทาง ไป bts สะดวกสุด ไม่ตัองกังวลเรื่องจอดรถ โดยลงสถานีนานา แล้วเดินมาทางซอย 8 เข้าไปประมาณ 50 เมตร เมื่อเห็นเซเว่นก็ให้เข้าซอยนั้นไปอีก 50 เมตร ก็ถึงร้านเลยค่ะ หน้าร้านจะตกแต่งแนวสีฟ้าๆ 

ว่างๆ นึกอะไรไม่ออกไปลองทานกันได้นะคะ จะรู้สึกว่าอยู่เมืองนอกเลยเพราะมีแต่ฝรั่งไปทาน 555